ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

ว่าด้วย สวัสดิการคณะกรรมการดำเนินการและเจ้าหน้าที่สหกรณ์ถึงแก่กรรม พ.ศ.2566

--------------🟑🟑🟑-------------

 อาศัยอำนาจตามระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ.2559 ข้อ 79(8) , ข้อ 107(10) และมติที่ประชุมคณะกรรมการดำเนินการ ชุดที่ 25 ครั้งที่ 5/2566 เมื่อวันที่12 พฤษภาคม พ.ศ.2566 ได้มีมติกำหนดระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย สวัสดิการคณะกรรมการดำเนินการและเจ้าหน้าที่สหกรณ์ถึงแก่กรรม พ.ศ.2566 ดังต่อไปนี้

 ข้อ 1. ระเบียบนี้เรียกว่า “ ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย สวัสดิการคณะกรรมการดำเนินการและเจ้าหน้าที่สหกรณ์ถึงแก่กรรม พ.ศ.2566”

 ข้อ 2. ระเบียบนี้ให้ใช้บังคับตั้งแต่วันถัดจากวันที่ประกาศเป็นต้นไป หรือวันใด ตามมติคณะกรรมการดำเนินการ ชุดที่ 25 กำหนดเป็นกรณีพิเศษ

 ข้อ 3. ในระเบียบนี้

 “สหกรณ์” หมายถึง สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “สมาชิก” หมายถึง สมาชิกสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “ประธานกรรมการ” หมายถึง ประธานกรรมการดำเนินการสหกรณ์ออมทรัพย์ข้าราชการ

กระทรวงศึกษาธิการจังหวัดตาก จำกัด

 “คณะกรรมการ” หมายถึง คณะกรรมการดำเนินการและที่ปรึกษาสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “เจ้าหน้าที่สหกรณ์” หมายถึง ผู้จัดการและเจ้าหน้าที่สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “บิดา มารดา” หมายถึง ผู้ให้กำเนิดสมาชิก

 “คู่สมรส” หมายถึง คู่สมรสที่ชอบด้วยกฎหมาย

 “บุตร” หมายถึง บุตรที่ชอบด้วยกฎหมาย แต่ไม่รวมถึงบุตรบุญธรรม

 “ผู้ให้อุปการะ” หมายถึง ผู้ให้อุปการะเลี้ยงดูสมาชิก

 “ระยะเวลา” หมายถึงระยะเวลารวม ที่ดำรงตำแหน่งคณะกรรมการรวมกันทุกสมัย หรือระยะเวลาการบรรจุเป็นเจ้าหน้าที่สหกรณ์ ตั้งแต่เริ่มต้นจนถึงวันที่เสียชีวิต

 ข้อ 4. เงินสวัสดิการตามระเบียบนี้ ได้มาจาก

 4.1 งบประมาณรายจ่ายประจำปีที่ได้รับจัดสรรจากกำไรสุทธิ หรือ

 4.2 ทุนสวัสดิการสมาชิก

 ข้อ 5. สหกรณ์จะจ่ายเงินสวัสดิการตามระเบียบนี้ ตามระยะเวลาการดำรงตำแหน่งคณะกรรมการดำเนินการ หรือระยะเวลาของการเป็นเจ้าหน้าที่สหกรณ์ออมทรัพย์สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ดังนี้

 5.1 เป็นคณะกรรมการ หรือเป็นเจ้าหน้าที่ ตั้งแต่ 2 ปี ไม่เกิน 4 ปี จ่ายสวัสดิการ

คราวเดียว 20,000 บาท

 5.2 เป็นคณะกรรมการ หรือเป็นเจ้าหน้าที่ ตั้งแต่ 4 ปี ไม่เกิน 6 ปี จ่ายสวัสดิการ

คราวเดียว 40,000 บาท

 5.3 เป็นคณะกรรมการ หรือเป็นเจ้าหน้าที่ ตั้งแต่ 6 ปี ไม่เกิน 8 ปี จ่ายสวัสดิการ

คราวเดียว 60,000 บาท

 5.4 เป็นคณะกรรมการ หรือเป็นเจ้าหน้าที่ ตั้งแต่ 8 ปี ไม่เกิน 10 ปี จ่ายสวัสดิการ

คราวเดียว 80,000 บาท

 5.5 เป็นคณะกรรมการ หรือเป็นเจ้าหน้าที่ ตั้งแต่ 10 ปีขึ้นไป จ่ายสวัสดิการ

คราวเดียว 100,000 บาท

-2-

 กรณีคณะกรรมการ หรือเจ้าหน้าที่ไม่ได้เป็นสมาชิกของสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด จะไม่ได้รับสวัสดิการตามระเบียบนี้

 ข้อ 6. เมื่อคณะกรรมการ หรือเจ้าหน้าที่สหกรณ์ ถึงแก่กรรมจะจ่ายเงินสวัสดิการตามระเบียบนี้ ให้แก่บุคคลตามลำดับดังต่อไปนี้

 6.1 ผู้รับโอนประโยชน์ตามหนังสือพินัยกรรมตั้งผู้รับโอนประโยชน์ที่สมาชิกจัดทำและมอบไว้กับสหกรณ์

 6.2 คู่สมรส

 6.3 บุตร

 6.4 บิดา/มารดา

 6.5 ผู้ให้อุปการะ

 6.6 ผู้อยู่ในอุปการะ

 6.7 บุคคลอื่นที่คณะกรรมการเห็นสมควร

 ข้อ 7. หลักฐานประกอบการขอรับสวัสดิการ ดังนี้

 7.1 หนังสือขอรับเงินสวัสดิการตามแบบที่สหกรณ์กำหนด

 7.2 ใบมรณบัตร และสำเนาทะเบียนบ้านของผู้ถึงแก่กรรม

 7.3 สำเนาบัตรประจำตัวประชาชน และสำเนาทะเบียนบ้านของผู้รับเงิน

 7.4 เอกสารหลักฐานอื่นที่แสดงว่าเป็นบุคคลตามข้อ 6 หรือ

 7.5 หลักฐานที่แสดงว่าเป็นผู้จัดการศพ หรือ

 7.6 คำสั่งศาล หรือเอกสารหลักฐานอื่น(ถ้ามี)

 ข้อ 8. การจ่ายเงินสวัสดิการตามระเบียบนี้ให้ประธานกรรมการ หรือรองประธานกรรมการ หรือเลขานุการ หรือเหรัญญิก หรือผู้ที่ได้รับมอบหมายจากคณะกรรมการดำเนินการเป็นผู้อนุมัติ แล้วรายงานให้ที่ประชุมคณะกรรมการทราบต่อไป

 ข้อ 9. ให้ผู้มีสิทธิตามข้อ 6 ขอรับเงินสวัสดิการตามระเบียบนี้ ภายใน 90 วัน นับแต่วันที่สมาชิกถึง แก่กรรม ทั้งนี้หากพ้นกำหนด สหกรณ์ถือว่าสละสิทธิ์ตามระเบียบนี้

 ข้อ 10. สหกรณ์ย่อมทรงไว้ซึ่งสิทธิที่จะนำเงินสวัสดิการตามระเบียบนี้ ที่สมาชิกพึงได้หักชำระหนี้ หรือภาระผูกพัน(ถ้ามี) ทั้งปวงที่สมาชิกได้ก่อไว้กับสหกรณ์ให้เสร็จสิ้นก่อน

 ข้อ 11. เงินสวัสดิการตามระเบียบนี้ไม่ถือเป็นมรดกหรือรายได้สหกรณ์ย่อมทรงไว้ซึ่งสิทธิที่จะจ่ายบุคคลตามข้อ 6 แห่งระเบียบนี้

 ข้อ 12. เงินสวัสดิการตามระเบียบนี้ ให้จ่ายได้เฉพาะคณะกรรมการและเจ้าหน้าที่ที่ปฏิบัติหน้าที่อยู่ ณ ปัจจุบัน และเสียชีวิตระหว่างดำรงตำแหน่งอยู่ เท่านั้น

 ข้อ 13. กรณีเงินสวัสดิการคณะกรรมการดำเนินการ และเจ้าหน้าที่สหกรณ์ถึงแก่กรรมตามข้อ 4 มีไม่เพียงพอ สำหรับการจ่ายให้สมาชิก ให้คณะกรรมการ พิจารณาใช้เงินจากหมวดใดหมวดหนึ่ง ที่มีอำนาจกระทำได้ จ่ายให้ไปได้ โดยถือเป็นรายจ่ายประจำปีนั้น หรืออาจใช้จ่ายในปีถัดไปก็ได้

 ข้อ 14. ข้อความใดที่ไม่ได้กำหนดไว้ หรือจำต้องตีความแห่งระเบียบนี้ ให้คณะกรรมการมีอำนาจวินิจฉัย ชี้ขาดในปัญหาทั้งปวง แล้วให้คำวินิจฉัย หรือมติของคณะกรรมการดำเนินการ ถือเป็นที่สิ้นสุด

 ข้อ 15. ให้ประธานคณะกรรมการดำเนินการ รักษาการตามระเบียบนี้

 ประกาศ ณ วันที่ 12 พฤษภาคม พ.ศ.2566



( นายสมศักดิ์ เลิศรัตนพันธุ์ )

ประธานคณะกรรมการดำเนินการ

สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด